अलाउद्दीन के पड़ोस के एक बुज़ुर्ग ने तंज़ करते हुए कहा कि एटीएस वाले उसे आईएसआईएस का आइडियालॉग कह रहे हैं लेकिन शायद ज़ैद को यह भी पता न हो कि आइडिया किसे कहते हैं। उनका कहना है कि देश में मुसलमानों के खिलाफ अत्याचार और हिंसक हमले हो रहे हैं, सम्भव है उसने अपनी योग्यता के अनुसार उन पर कोई आलोचना या टिप्पणी की हो लेकिन यह कहना कि वह आतंकवादी और आईडियालॉग है, बिल्कुल हास्यास्पद आरोप है।